Na temelju članka 287. Zakona o socijalnoj skrbi (Narodne novine, broj 18/22, 46/22, 119/22, 71/23, 156/23 i 61/25) i članka 37. Statuta Grada Ploča (Službeni glasnik Grada Ploča, broj 5/24 i 2/25) Gradsko vijeće na 5. sjednici održanoj 27. rujna 2025. godine donijelo je

**IZMJENE I DOPUNE PROGRAMA JAVNIH POTREBA U SOCIJALNOJ SKRBI**

**NA PODRUČJU GRADA PLOČA ZA 2025. GODINU**

I.

U Programu javnih potreba u socijalnoj skrbi na području Grada Ploča za 2025. godinu (Službeni glasnik Grada Ploča, broj 1/25), mijenja se točka II. stavak 1. na način da se iz alineje 15. koja glasi „sufinanciranje troškova medicinski pomognute oplodnje“, dodaje nova alineja koja glasi „baka - djed servis“.

II.

U točki III. stavak 1. mijenja se i glasi:

„Pravilnikom o dodjeli studentskih stipendija pobliže su određeni opći uvjeti, dodatni uvjeti, postupak i kriteriji za dodjelu stipendija Grada Ploča studentima s prebivalištem na području Grada Ploča. Istim su predviđene četiri vrste stipendija: Stipendija za opći uspjeh, Stipendija prema socijalno-materijalnom statusu, Stipendija za deficitarna zanimanja i Sportska stipendija, a dodjeljuju se na temelju bodova ostvarenih prema jednom od sljedećih kriterija, ovisno o vrsti stipendije: Opći uspjeh studenta tijekom srednjoškolskog obrazovanja ili studija, Socijalno-materijalni status studenta, Sportski uspjeh studenta. Ukupno planirani iznos za stipendije u 2025. godini je 45.400,00 eura, od kojih 36.400,00 eura iz Proračuna Grada Ploča, a 9.000,00 eura je donacija ATT d.o.o.“.

U točki III. stavak 2. mijenja se i glasi:

„Pravilnikom o dodjeli stipendija učenicima i studentima s invaliditetom će se dodjeljivati stipendije osobama s invaliditetom, a za što je Proračunom Grada Ploča za 2025. godinu planiran iznos od 1.400,00 eura.“.

U točki III. stavak 10. mijenja se i glasi:

„Umirovljenicima s nižim mirovinama subvencionirat će se plaćanje računa za vodu prema za to utvrđenim kriterijima. Pravo na sufinanciranje plaćanje računa za vodu uredit će se posebnom odlukom koju će donijeti gradonačelnik. Planirani iznos za 2025. godinu je 0,00 eura.“.

U točki III. iza stavka 14. dodaje se novi stavak koji glasi:

„Temeljem Odluke Gradonačelnika Grada Ploča planiraju se novčane naknade bakama i/ili djedovima koji čuvaju svoje unuke, pod uvjetom da roditelji djeteta, od kojih najmanje jedan ima prebivalište na području Grada Ploča, redovno podnose zahtjev za upis djeteta u dječji vrtić na području Grada Ploča, ali zbog nedostatka kapaciteta dijete ostane neupisano u dječji vrtić. Riječ je o poticajnoj mjeri „baka - djed servis“ za koju je u Proračunu Grada Ploča za 2025. godinu planirano 10.000,00 eura.“.

U točki IV. tablični prikaz mijenja se i glasi:

|  |  |  |  |  |
| --- | --- | --- | --- | --- |
| R.br. | OPIS | PLANIRANO | PROMJENA IZNOSA | NOVI  IZNOS |
| 1 | 2 | 3 | 4 | 5 |
| 1. | Stipendiranje studenata | 42.000,00 | -5.600,00 | 36.400,00 |
| 2. | Stipendiranje učenika i studenata s invaliditetom | 7.000,00 | -5.600,00 | 1.400,00 |
| 3. | Stipendije učenicima i studentima - donacija ATT d.o.o. | 9.000,00 | 0,00 | 9.000,00 |
| 4. | Jednokratne novčane pomoći | 16.000,00 | 0,00 | 16.000,00 |
| 5. | Pomoć za novorođeno dijete | 60.000,00 | 0,00 | 60.000,00 |
| 6. | Sufinanciranje prijevoza učenika | 44.000,00 | 0,00 | 44.000,00 |
| 7. | Sufinanciranje lokalnog prijevoza | 14.000,00 | 0,00 | 14.000,00 |
| 8. | Sufinanciranje nabave školske opreme | 30.000,00 | 0,00 | 30.000,00 |
| 9. | Sufinanciranje priključaka struje i vode - branitelji | 1.000,00 | 0,00 | 1.000,00 |
| 10. | Sufinanciranje utroška vode i odvoza kućnog otpada | 10.000,00 | 0,00 | 10.000,00 |
| 11. | Sufinanciranje cijene vodoopskrbne usluge umirovljenicima | 40.000,00 | -40.000,00 | 0,00 |
| 12. | Naknada za troškove stanovanja | 5.000,00 | 0,00 | 5.000,00 |
| 13. | Naknada za troškove električne energije | 1.500,00 | 0,00 | 1.500,00 |
| 14. | Uskrsnica i božićnica za umirovljenike, nezaposlene osobe, korisnike prava na zajamčenu minimalnu naknadu te za roditelje njegovatelje ili njegovatelje djece s teškoćama u razvoju ili osoba s invaliditetom | 50.000,00 | 0,00 | 50.000,00 |
| 15. | Sufinanciranje troškova postupka medicinski pomognute oplodnje | 14.000,00 | 0,00 | 14.000,00 |
| 16. | „Baka-djed servis“ | 0,00 | 10.000,00 | 10.000,00 |
| 17. | Prijevoz osoba s posebnim potrebama | 7.050,00 | 0,00 | 7.050,00 |
| 18. | Crveni križ | 24.250,00 | 0,00 | 24.250,00 |
| 19. | HGSS | 1.300,00 | 0,00 | 1.300,00 |
| 20. | Javni natječaj za dodjelu financijskih sredstava udrugama u području socijalne skrbi i zdravstva | 24.000,00 | 0,00 | 24.000,00 |
| 21. | Javni natječaj za dodjelu financijskih sredstava udrugama proizašlim iz Domovinskog rata i NOB-a | 10.000,00 | 0,00 | 10.000,00 |
| 22. | Javni natječaj za dodjelu financijskih sredstava udrugama u području djelovanja građana na razvoju lokalne zajednice | 9.000,00 | 0,00 | 9.000,00 |
|  | **UKUPNO** | **419.100,00** | **-41.200,00** | **377.900,00** |

III.

Ove Izmjene i dopune Programa javnih potreba u socijalnoj skrbi na području Grada Ploča za 2025. godinu stupaju na snagu danom donošenja, a objavit će se u Službenom glasniku Grada Ploča.

KLASA: 400-01/25-01/002

URBROJ: 2117-12-1-25-3

Ploče, 27. rujna 2025. godine

DUBROVAČKO-NERETVANSKA ŽUPANIJA

GRAD PLOČE

Gradsko vijeće

Predsjednik

Danko Majstrović, v.r.